James McCarthy

James McCarthy (s. 12. marraskuuta 1990 Glasgow, Skotlanti) on irlantilais-skotlantilainen jalkapalloilija, joka edustaa Skotlannin Valioliigassa pelaavaa Celticiä. Oikeajalkainen McCarthy on pelipaikaltaan keskikenttäpelaajahttp://www.transfermarkt.co.uk/james-mccarthy/profil/spieler/45333#subnavi. Hän on pelannut myös Irlannin jalkapallomaajoukkueessa.

 Seurajoukkueura 
McCarthy aloitti uransa Skotlannin 1. divisioona Hamilton Academicalissa, jota hän edusti vuodet 2006–2009 tehden 95 ottelussa 13 maalia. Voitettuaan 1. divisioonan kaudella 2007–2008 seura pelasi kauden 2008–2009 Skotlannin valioliigassa ja McCarthy teki pääsarjadebyyttikaudellaan 37 pelissä kuusi maalia.

Heinäkuussa 2009 McCarthy siirtyi Englannin Valioliigan Wigan Athleticiin, jonka riveissä hän debytoi elokuussa 2009 Manchester Unitedia vastaan. Uran avausmaali Wiganissa ja kauden 2009–2010 ainoa osuma syntyi tammikuussa 2010 Wolverhampton Wanderersin verkkoon. McCarthy pelasi Wiganissa neljä kokonaista kautta, joista viimeisellä, kaudella 2012–2013 hän pelasi seuran paidassa kaikissa Valioliigan 38 ottelussa tehden kolme maalia. Kaudella 2012–2013 McCarthy onnistui voittamaan Wiganin kanssa myös FA Cupin Manchester Cityn kaaduttua finaalissa.

Wiganin pudottua Mestaruussarjaan kaudeksi 2013–2014 McCarthy siirtyi Wiganin entisen valmentajan Roberto Martínezin perässä Valioliigan Evertoniin. Debyytti seuran paidassa tapahtui syyskuussa 2013 Chelsea FC:tä vastaan ja kauden ainoa maali syntyi päätöskierroksella Hull Cityn verkkoon. Avauskaudellaan seurassa McCarthy pelasi 34 ottelua. Kaudella 2014–2015 hän debytoi Eurooppa-liigassahttp://www.transfermarkt.co.uk/james-mccarthy/leistungsdatenverein/spieler/45333. Kausilla 2016–2019 hän kärsi useista vammoista ja pelasi yhteensä vain 17 valioliigaottelua. Kaikkiaan hän pelasi Evertonissa kuuden kauden aikana 108 liigaottelua ja teki kuusi maalia.

McCarthy siirtyi Valioliigan Crystal Palaceen 3,3 miljoonalla eurolla kesällä 2019.

 Maajoukkueura 
Skotlannissa syntynyt ja kasvanut McCarthy päätti edustaa maajoukkuetasolla Irlantia, jonka edustusoikeuden hän sai maassa syntyneiden äidin puolen isovanhempien kautta. McCarthy pelasikin käytännössä kaikissa Irlannin nuorten maajoukkueissa. Irlannin jalkapallomaajoukkueessa hän debytoi maaliskuussa 2010 harjoitusottelussa Brasiliaa vastaanhttp://www.national-football-teams.com/player/36444/James_Mccarthy.html. Hän on pelannut kaikkiaan 41 maaottelua. EM-kilpailuissa 2016 hän pelasi avauskokoonpanossa Irlannin kaikki neljä ottelua.

 Lähteet 

 Aiheesta muualla 

 http://www.national-football-teams.com/player/36444/James_Mccarthy.html
 http://www.soccerway.mobi/?sport=soccer&page=player&id=46512&localization_id=www

Luokka:Irlantilaiset jalkapalloilijat
Luokka:Skotlantilaiset jalkapalloilijat
Luokka:Vuonna 1990 syntyneet
Luokka:Elävät henkilöt